Mundrun

Mundruna, alkaterna, galipota edo naslika harrikatza, zura, zohikatza, petrolioa edo eskisto bituminosoak destilatuz ateratzen den gai ilun eta likatsua da. Hainbat konposatu organikoz osaturik dago, denak oso toxikoak, eta batzuk kantzerigenoakMundrun Euskalterm. Terminologia Banku Publikoa. Euskara.euskadi.net. Harrikatz-mundruna koke produkzioaren azpiproduktua da.

Naturalki izadian aurki daiteke, forma biskosoan, eta termino zientifikoa asfaltoa du kasu horretan.

Historian zehar oso erabilia izan da egurra, itsasontziena bereziki (ia sinonimotzat har daiteke bikea, kontestu horretan), irazgaitz bihurtu eta iraunarazteko. Gaur egun, destilazio zatikatuaren bitartez, hainbat gai organiko lortzen dira mundrunetik (kreosota, naftalenoa, toluenoa, bentzenoa, kresola, fenolak)Tar and pitch The Columbia Electronic Encyclopedia, 2012, Columbia University Press. Infoplease.com.

 Erreferentziak 

 Ikus, gainera 
 Bikea
 Asfaltoa

 Kanpo estekak 

Kategoria:Nahasketa kimikoak
Kategoria:Polimeroak
Kategoria:Asfaltoa
Kategoria:Hondakin arriskutsuak